Țara în care firma plătește angajaților care lucrează remote toate costurile generate de telemuncă.
Angajatorii din Spania plătesc toate costurile generate de telemuncă. Firma le plătește angajaților utilităţile, echipamentele sau consumabilele. Guvenul de la Madrid a stabilit prin ordonanţă de urgenţă legislaţia privind munca de acasă. Normativa are ca scop garantarea echităţii la locul de muncă.
Dacă muncești de acasă, ai aceleași drepturi și beneficii ca cei care merg fizic la locul de muncă. Nu aici, ci în Spania.Guvernul condus de Pedro Sanchez a emis o ordonanță care le impune angajatorilor să stabilească un orar de muncă şi un program de odihnă.Iar acesta să și fie respectat!Angajații nu trebuie să fie deranjați în timpul liber de mesaje interminabile pe Whatsapp sau pe email.Noua legislaţie trebuie aprobată şi în Parlamentul spaniol şi intră în vigoare la 20 de zile după publicare.Yolanda Díaz – ministrul Muncii din Spania: "Această normă anunţă un val de reforme legislative ale Ministerului Muncii şi Guvernului Spaniei, adaptate la secolul 21. Este un adevărat proces de modernizare a noii paradigme din cadrul relaţiilor de muncă, care afectează modelul productiv al ţării. Va schimba totul. Va schimba structura negocierilor colective şi modul nostru de a munci.“.